Сустрэча кіраўнікоў дзвюх дзяржаў праходзіла спачатку ў вузкім, затым у пашыраным фарматах. Па выніках перамоў бакі падпісалі шэраг сумесных дакументаў. Найперш гэта Мемарандум аб супрацоўніцтве ў энергетычнай сферы, Консульская канвенцыя паміж Рэспублікай Беларусь і Украінай, а таксама мемарандум паміж урадамі і нацбанкамі Беларусі і Украіны аб выпрацоўцы сістэмы мер па інтэнсіфікацыі двухбаковага гандлёва-эканамічнага супрацоўніцтва ва ўмовах сусветнага фінансава-эканамічнага крызісу. Відавочна, што да супрацы дзяржавы падштурхнула менавіта Расія са сваёй агрэсіўнай і непрадказальнай знешняй энергетычнай палітыкай.